VS001551
Datum: 2001-01-25T01:00:00.000+01:00
datum_sodbe_i_stopnje: 2003-09-24T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe rok in ramenskega obroča in njihove posledice
fischer: srednje hudi primeri
odskodnina: 3.300.000,00 SIT
opombe: II Ips 444/2005. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 40 do 45 let

Konfekcionarka.

## Škodni dogodek

Prometna nesreča.

## Poškodba

Pretres možganov, raztrganina na glavi, zlom kljunastega nastavka desne ključnice in izpah stika med lopatico in ključnico.

## Telesne bolečine

900.000,00 SIT Hude telesne bolečine je trpela v skupnem trajanju pet dni, srednje hude v skupnem trajanju štiri tedne, lahke telesne bolečine pa v skupnem trajanju treh mesecev.

#### Hospitalizacija

Oškodovanka je prestala dva operativna posega in kirurško oskrbo rane na glavi. Bila je hospitalizirana v skupnem trajanju enajst dni.

#### Ambulantno zdravljenje

Opravila je več kontrolnih pregledov pri zdravniku.

#### Nevšečnosti med zdravljenjem

Večkrat je bila podvržena rentgenskemu slikanju desnega ramena. Opravljala je fizioterapijo. Prejemala je injekcije proti tetanusu in bolečinam, dalj časa je jemala protibolečinska sredstva. Dalj časa je bila prisiljena mirovati ter bila odvisna od drugih pri opravljanju splošnih higienskih opravil.

## Strah

250.000,00 SIT Odkar se je po nezavesti zavedla, pa dokler ni bila zdravniško oskrbljena je trpela hud primarni strah. Nakar je trpela še sekundarni strah srednje intenzivnosti v trajanju od treh do štirih tednov, saj je bila negotova glede uspeha operacije. Bala se je morebitnih posledic pretresa možganov oziroma rane na glavi. Stalni sekundarni strah lažje intenzitete pa je pri oškodovanki trajal približno 3 mesece v obdobju ambulantnega zdravljenja, ko se je stanje že umirjalo. Ostala pa ji je stalna zaskrbljenost glede gibljivosti desnega ramena.

## Zmanjšanje življenjske aktivnosti

2.000.000,00 SIT Oškodovanki je ostala omejena gibljivost desne roke v ramenu, zaradi česar je ne more dvigniti nad 120 stopinj. Zaradi tega ima težave pri sleherni uporabi desne okončine, kadar to zahteva gibljivost desnega ramena, kamor spadajo vsi gibi povezani z dvigovanjem rok. Vse delo mora sedaj opravljati z levo roko, čeprav je desničarka. Z desno si lahko le pomaga. Aktivnosti, ki jih ne zmore več, so sicer redke. Povezane so z dvigovanjem desne roke, ki pa jo lahko v številnih primerih nadomesti z zdravo levo. Vendar pa je ovirana pri številnih vsakodnevnih opravilih. Težave ima pri opravljanju vseh gospodinjskih opravil (ne more obešati zaves, težave ima pri brisanju prahu, ne more segati po stvareh, ki se nahajajo v višjih legah), ovirana je pri izrabi prostega časa, ki ga je porabljala za delo na vrtu (sedaj lahko le pobira pridelek, vse ostalo morajo storiti drugi). Ovirana je pri ukvarjanju s svojima otrokoma, ki sta bila ob njeni nezgodi stara 6 let. Z njima se ni mogla ukvarjati kolikor bi bilo potrebno, zlasti v smislu iger. Težave ima tudi pri opravljanju svojega poklica.

## Skaženost

150.000,00 SIT V predelu desnega ramena je oškodovanki ostala vidna pooperativna brazgotina, ki je v dolžini 6 cm široka 2 cm, v preostalih 4 cm dolžine pa so robovi tanki in ozki ter na nivoju kože. Njena barva se le minimalno razlikuje od okolice. Te brazgotine ni mogoče zakriti, če oškodovanka nosi oblačila, ki ne pokrivajo zgornjega dela ramen. Ta brazgotina, ko ni zakrita, zbuja pozornost pri drugih opazovalcih. Gre za minimalno spremenjeno zunanjost, na meji priznanja odškodnine, ki šele v povezavi z dejstvom, da je oškodovanka ženska v mlajših srednjih letih, utemeljuje odškodnino.

---

ZOR člen 200, 203